<classify> Azam FC imepata nafasi hiyo baada ya kuitoa Bidvest Wits ya Afrika Kusini kwa ushindi wa jumla ya mabao 7-3 huku Esperance nayo ikiitoa Renaissance ya Chad kwa ushindi wa jumla wa mabao 7-0.Mabingwa hao wa Kombe la Kagame, wataanza kuikaribisha Esperance ndani ya Uwanja wa Azam Complex Aprili 10 mwaka huu kabla ya kurudiana ugenini jijini Tunis wiki moja baadaye na mshindi wa jumla atavuka katika hatua ya mwisho ya mtoano kabla ya kuingia hatua ya makundi robo fainali.Akizungumza jana Dar es Salaam, Hall alisema watafanya maandalizi mazuri pamoja na kazi nzuri huku akijinasibu kuwa, wamejiwekea malengo.Tuna furaha kukutana na Esperance ni moja ya timu kubwa barani Afrika, hivyo tunataka kucheza na Esperance unajua ni jambo zuri, ni jambo zuri kwa klabu, jambo zuri kwa wachezaji wetu na kila mtu anafuraha, alisema.Hii ni mara ya pili kwa Azam FC kufika hatua ya 16 bora ya michuano hiyo ikiwa chini ya Hall mara ya kwanza ikiwa ni mwaka 2013, ilipotolewa na FAR Rabat ya Morocco kwa jumla ya mabao 2-1, ilitoka suluhu nyumbani kabla ya kufungwa 2-1 jijini Rabat.Akizungumzia mchezo uliopita dhidi ya Bidvest, Hall alisema walishindwa kucheza vizuri kipindi cha kwanza hasa baada ya wapinzani wao kubadilisha mfumo kwa kutumia washambuliaji watatu.Kipindi cha pili tulikuwa na matatizo, walibadilisha mfumo walitumia washambuliaji watatu dhidi ya mabeki wetu watatu wa kati na hatukuweza kufanyia kazi mabadiliko hayo ipasavyo, nimefurahishwa na matokeo tuliyopata lakini kimbinu tulifanya baadhi ya vitu vibaya.Esperance iliyoanzishwa miaka 97 iliyopita imetwaa mara mbili taji la Ligi ya Mabingwa wa Afrika mwaka 1994 na 2011 na kushindwa katika fainali mara nne, 1999, 2000, 2010 na 2012. Timu hiyo imetwaa ubingwa wa Tunisia mara 24 huku ikitwaa Kombe la Ligi la Tunisia mara 14 na Super Cup mara tatu.  <topic>: MICHEZO 